hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu en nl hu hu hu hu hu hu hu
Ön észreveszi, ha válni készül a felesége? :: Kapcsolatjavitas-ertunk
Azoknak, akik keresik a megoldást
Szomorú tapasztalatom, hogy azokban az esetekben, ahol a férfi jelentkezik be hozzám tanácsadásra, a kapcsolatról javarészt már csak múltidőben beszélhetünk. Az utolsó utáni percben keresnek meg a legtöbben.
Az esetek nagy részében sajnos a férfiakat hideg zuhanyként éri a hír, hogy a feleségük válni akar!
Egy ideig ugyan szóba hoz bizonyos dolgokat a feleség, nehezményez sok mindent, de ezek nem tűnnek olyan lényegesnek a férfi számára, ezért nem fordít rá megfelelő figyelmet, nem veszi komolyan.  Fel sem merül benne, hogy elveszítheti emiatt a párját!
Egy idő után pedig, ha a felesége felhagy a "nyaggatásával" megörül, hogy lám csak, működik ez a technika, mert már nem panaszkodik az asszony. Úgy érzik, nincs itt semmi probléma, végre a feleség is belátta.
A helyzet azonban egészen más!
A feleség már magában elkezdte érlelgetni a válás gondolatát. Nem kritizál, nem panaszkodik, mert már nem ebben a kapcsolatban gondolkodik. A szekér rúdját már kifelé fordította, ezért lett csönd!
A válás bejelentése után a férfiak jó része megijed, hogy mindent elveszít, ami eddig fontos volt neki, így komoly energiákat fektet a pozitív változtatásba- sajnos azonban túl későn. Ha a feleség már elhatározta magát, nem igen van visszaút.
A férfiak nagy része pedig komolyan gondolja a változást, igen gyakran a következőkben már úgy alakítják az életüket, ahogyan a kudarccal végződött kapcsolatukban várták volna tőlük.
Tehát elmondható, hogy a férfiak komolyan gondolják, hogy megváltoznak, változtatnak a feleségük kedvéért- csak túl későn.
Ha a feleségnek lenne még türelme, hinne még a kapcsolatukban, ez a válság komoly javulást hozhatna a kapcsolatukban.
Ha tehát azt tapasztalja, hogy  a párja rendre panaszkodik valami miatt, időről időre jelez Ön felé bizonyos problémákat , vegye komolyan, foglalkozzon vele! Nem fog elmúlni magától...
Hasznos lehet ilyenkor párkapcsolati coaching-on, tanácsadáson részt venni. Nem szégyen külső segítséget kérni! Ellenkezőleg! Erre csak a legelkötelezettebbek, legbátrabbak szánják rá magukat, akik valóban tenni akarnak a kapcsolatuk megtartásáért, javításáért
Mindkét fél lehetőséget kap a problémái ismertetésére, a pártatlan, megoldásközpontú, jövőre fókuszáló alkalmakon közösen keressük meg az Önöknek legjobb megoldást! Oldott légkör, elfogulatlan hozzáállás várja Önöket, ahol nem sémákkal, készen kapott válaszokkal fognak találkozni, hanem a problémák hátterére nagyobb rálátást kapnak, aminek birtokában könnyebb lesz megtalálniuk az egymáshoz közelebb vivő utat!
Ne várja meg, amíg túl késő lesz! Lépjen még ma!
©Gulyásné Molnár Szilvia 2018
Sütiket használunk, hogy biztosítsuk a weboldal megfelelő működését és biztonságát, valamint hogy a lehető legjobb felhasználói élményt kínáljuk Neked.
Csak a legszükségesebbek elfogadása Összes elfogadása
Itt testreszabhatod a süti beállításokat. Engedélyezd vagy tiltsd le a következő kategóriákat, és mentsd el a módosításokat.